Harilik kollajuur

Harilik kollajuur ehk harilik kurkum ehk harilik kurkuma (Curcuma longa) on taimeliik ingveriliste (Zingiberaceae) sugukonnas.

Kultivarid
Hariliku kollajuure sordid on erineva biokeemilise koostisega. Kasvatatakse sorte 'Survarna', 'Suguna', 'Sudarsana', 'IISR Prabha', 'IISR Prathibha', 'Co-1', 'BSR-1', 'Krishna', 'Sugandham', 'Roma', 'Suroma', 'Ranga', 'Rasmi', 'Rajendra Sonia'.Turmeric

pisi|"Köhler's Medizinal-Pflanzen": Curcuma longa

Botaaniline kirjeldus
Harilik kollajuur on mitmeaastane troopiline rohttaim. Ta võib kasvada 0,5 – 1 (2,5) m kõrguseks.

Lehed on suured, laiad ja süstja kujuga. Hariliku kollajuure õied on kollased ja õisikud meenutavad liiliaõisi.

Vili on kupar.

Juurestikul on keerukas kuju. Risoomi värvus on kollakashall kuni kollakasoranž ja meenutab ingveri risoomi.Ain Raal,"Maailma ravimtaimede entsüklopeedia", lk 265-266, Tallinn: Eesti Entsüklopeediakirjastus, 2010

Kasvukohad
Harilikku kollajuurt kasvatatakse Indias, Sri Lankas, Lõuna-Hiinas, Indoneesias, Jaapanis, Filipiinidel, Madagaskaril, Haitil ja Taga-Kaukaasias.

Saadused
Kulinaarias kasutatakse jahvatatud juurikat – kurkumit. Kurkum on ka karri koostisosa.
pisi|vasakul|Risoom ja kurkum

Droogina

Kurkumajuurikat (Curcumae rhizoma) kogutakse 7–9 kuud pärast taime istutamist.

Droog sorteeritakse juurika kuju järgi: 
ümardunud primaarrisoom on Curcuma rotunda;
pikergune primaarrisoom on Curcuma longa.

Värvaine kurkumiin 

Juurikas leiduv kurkumiin avaldab toimet klorokviinitundliku malaariaparasiidi Plasmodium falciparum tüve 3D7, mida kasvatati inimese erütrotsüütides, kasvule.Rimi Chakrabarti, Parkash S. Rawat, Brian M. Cooke, Ross L. Coppel, Swati Patankar, Cellular Effects of Curcumin on Plasmodium falciparum Include Disruption of Microtubules, 07.03.2013, DOI: 10.1371/journal.pone.0057302. 

Viited

Kirjandus
 CAC Araújo, LL Leon, Biological Activities of Curcuma longa L., Mem. Inst. Oswaldo Cruz, 96. väljaanne, nr 5, Rio de Janeiro, juuli 2001 
 Katrin Sak, Kõige enam uuritud ravitoimega taimne ühend on kurkumiin 1. juuli 2013

Selles artiklis on kasutatud prantsuskeelset artiklit :fr:Curcuma seisuga 28.04.2015.

Kategooria:Ingverilised
Kategooria:Ravimtaimed
Kategooria:Värvitaimed